มีอาการเจ็บหน้าอกค่ะ เวลาหายใจเข้าก็เจ็บ เวลากลืนอาหารก็เจ็บ เวลาก้มก็เจ็บค่ะ อยากทราบว่าอาการนี้เกิดจากอะไรเป็นอันตรายมั้ยคะหรือมีธีรักษาอย่างไรบ้างคะ
สวัสดีค่ะ ถ้าเจ็บหน้าอกที่สัมพันธ์กับการเคลื่อนไหวมักเกิดจากกล้ามเนื้อหรือกระดูกอ่อนอักเสบ แต่ถ้ากลืนอาหารเจ็บด้วยก็อาจจะนึกถึงพวกโรคทางเดินอาหารเช่นโรคกรดไหลย้อน ไม่ใช่ภาวะอันตรายทั้งคู่ค่ะ วิธีรักษาของกล้ามเนื้ออักเสบคือกินยาแก้อักเสบที่ไม่ใช่สเตียรอยด์ แต่ถ้าเป็นกรดไหลย้อนควรกินยาลดกรดค่ะ แนะนำไปตรวจร่างกายกับแพทย์ซักครั้งเพื่อให้ได้การวินิจฉัยที่แน่นอนค่ะ